Lolland-Falsters Stifts-Tidende, 1840-05-08
Jndenlandske Efterretninger. Fra Jtzehoe berettes, at Røverier og Tyverier, tage i en overordentlig Grad Overhaand i Nærheden af Glückstadt og Krempe. Hos en Gaardeier, Harm Falck gjorde saaledes 5 Karle en Nat Jndbrud, og medens en af dem med en ladt Pistol stillede sig for Eierens Seng, tog en anden, ligeledes bevæbnet, Plads foran Datteren, hvorefter de andre bemægtigede sig de tilstædeværende rede Penge, om hvilke de havde saa god Underretning, at de endog ved Delingen, som de foretoge paa Stedet, navngav Mængden af enhver Myntsort. Hos en anden Mand, Peter Eggers, anvendte de omtrent samme Fremgangsmaade og berøvede ham Effecter til en Værdie af 300 Mk. Bco. Folkene i disse Districter ere, som en Følge af disse dristige Jndbrud, i den største Angest, og vove neppe om Aftenen at gaae til Hvile. Jtzehoer Wochenblatt foreslaaer i denne Anledning at oprette et Gens darmericorps ganske i Lighed med de, der ere oprettede i Preussen, og Hannover, og mener, at man til dette Corps kunde anvende de Underofficerer, som ved den paatænkte Reduction af Armeen ville blive afskedigede. Forfatnings=Spørgsmaalet synes for Øieblikket at maatte give Plads for en anden dermed beslægtet Gjenstand, nemlig Skattebevillingsretten, hvilket Emne behandles baade af Kjøbenhavnsposten og Fædrelandet." Da Bang i sin sidste Fremstilling i Folkebladet har udtalt sig mod denne Ret, og formeent, at den letteligen vilde kunne fremkalde Oprør, ere de nævnte Artikler fornemmelig rettede mod denne Paastand, og i begge Blade søger man derfor at godtgjøre af Historien, at ligesom Skattebevillingsretten oprindelig har tilhørt de fleste Nationer og navnlig den danske, saaledes har heller ikke Udøvelsen af denne Ret nogetsteds fremkaldt Oprør, hvorimod Oprør vel er opstaaet paa Steder, hvor man havde berøvet Nationen denne naturlige Ret. Og seer man hen til den nyeste Tid, da er det bekjendt nok, at næsten alle de europæiske Stater ved Revolutions- og Keiserkrigenes Ophør havde paadraget dem en meget stor Gjæld, der dog i de Stater, som have en fuldstændig Skattebevillingsret, betydelig er nedsat, medens vort eget Fædreland afgiver et slaaende Exempel paa hvorledes det er gaaet i Lande, der ikke have denne Ret. Efterat have bemærket, at vore Stænders kraftige Petitioner i Finantssagen alene har bevirket nogle Smaaforandringer i de forskjellige Udgiftsposter, hedder det tillige i Kjøbenhavnsposten: "Saalænge de danske Stænder kun ere raadgivende og ikke en besluttende ægte Folkerepræsentation, fremgaaet af et liberalt Valgsystem, saalænge er den danske Borger ikke enevældig i sit Huus, ikke Herre over sit Pengeskrin, thi Fogden kan paa Regjeringens eensidige Bud betræde hiint og aabne dette. Just derfor bør enhver dansk Mand, i hvis Bryst der rører sig Kjærlighed til Frihed og Følelse for Selvstændighed, ikke betænke sig paa at petitionere om, at Danmark erholder jo før jo hellere en af Tidsaanden dicteret Grundlov, hvori Skattebevillings retten vil udgjøre en af de stærkeste Grundpiller. Ofte nok har Kongen i Adressesvarene fremhævet, at Stænderne er det Medium, hvorigjennem Forfatningsspørgsmaalet skal endelig debatteres mellem Folket og Regjeringen. Aldrig kunne vi opgive Haabet om, at Forfatningsspørgsmaalet vil i dets ubeskaarne Heelhed komme under Behandling i de forestaaende Stændermøder. Hvis de Mænd, der nu staae som Folkets Repræsentanter, ikke ville svigte deres Vælgere, da gribe de Jnitiativet og foreslaae Jndførelsen af tidsvarende Statsformer. Dengang Grev Danneskjold-Samsø ved sin Udnævnelse blev tillagt en aarlig Summa af 1100 Rbd. som Godtgjørelse for bouche en cour, ankede vi over Bibeholdelsen af dette Bespiisnings System, fordi det synes at gjøre Kongens saa høit priste Besparelser i Hofholdningen til Jllusioner. Destoværre befølger man endnu det samme Princip. Navnlig har Auditeur Grev Trampe, som er udnævnt for kort Tid siden til tjenstgjørende Kammerjunker hos Dronningen, faaet, foruden sin Gage, som udgjør 600 Rbd., 1200 Rbd. i Godtgjørelse, for bouche en cour. J denne Henseende har Hr. Trampe altsaa ingen Grund til at beklage, at han er bleven i Stedet for Justitia's Tjener Dronningens. (Kbhpst.)